आमतौर पर रेल यात्री किसी असुविधा या परेशानी की शिकायत स्टेशन प्रबंधक के पास करते हैं। इसके लिए आपको कुछ इस तरह के कदम उठाने होंगे। सबसे पहले स्टेशन प्रबंधक के पास पहुंच जाएं। स्टेशन प्रबंधक से शिकायत पुस्तिका की मांग करे। उसमें अपनी शिकायत को ब्योरे समेत लिखे। साथ में नाम व पता के साथ मोबाइल नम्बर की जानकारी देना न भूलें। हो सकता है कि स्टेशन प्रबंधक आपको शिकायत पुस्तिका देने में आना-कानी करे। अगर ऐसा होता है तो आप सीधे रेल मंडल प्रबंधक को पत्र लिखें। इसमें भी अपना नाम पता और मोबाइल नंबर जरूर लिखें। आपके पत्र के आधार पर रेल मंडल जांच करेगा। यही नहीं स्टेशन प्रबंधक के खिलाफ भी कार्रवाई की जाएगी।